Source: http://www.csmoradea.ro/a-3-a-confruntare-oradea-vs-cluj-in-playoff-ul-ligii-nationale/
Timestamp: 2017-05-22 23:18:14+00:00

Document:
www.csmoradea.ro | A 3-a confruntare Oradea vs Cluj în playoff-ul Ligii Naționale Home
CSM HomeBaschetCurrent Page A 3-a confruntare Oradea vs Cluj în playoff-ul Ligii Naționale	27/04/2017
in Baschet	CSM CSU Oradea s-a confruntat de două ori cu U-BT Cluj-Napoca în playoff-ul Ligii Naționale de baschet masculin în prealabil. Cele două se vor duela din nou în semifinalele ediției de campionat 2016/17.
Precedentele datează din sezonul 2012/13, respectiv 2015/16. Ambele serii s-au desfășurat pe sistemul cel mai bun din cinci partide și au fost adjudecate de CSM cu scorul general de 3-1.
În stagiunea 2012/13, CSM Oradea s-a clasat pe locul al 2-lea în sezonul regulat, iar formația de pe Someș a fost a 7-a. Astfel, cele două echipe s-au confruntat în primul tur eliminatoriu.
Jocurile de la Arena Antonio Alexe au fost împărțite, Oradea câștigând primul meci, iar Clujul pe cel de-al 2-lea. Seria s-a mutat la Sala Horia Demian, acolo unde formația din Cluj-Napoca părea să dețină prima șansă. CSM-ul a izbutit două victorii la capătul unor dueluri extrem de echilibrate, astfel încât scorul general a fost de 3-1 în favoarea roș-albaștrilor, care au avansat în semifinale.
În sezonul 2015/16, CSM CSU Oradea s-a clasat pe locul al 2-lea în faza regulată. În schimb, U-BT Cluj a ocupat locul 3. Astfel, după ce au trecut de primul tur al playoff-ului, cele două s-au confruntat în semifinalele competiției. A fost o provocare deosebită, în cadrul căreia Oradea pornea cu avantajul terenului propriu, dar Clujul a avut un ascendent moral după ce învinsese în patru din cele cinci confruntări directe consemnate în cadrul aceleiași stagiuni, incluzân duelul din finala Cupei României.
CSM-ul a câștigat cele două meciuri desfășurate la Arena Antonio Alexe, apărându-și cu succes avantajul terenului propriu. Seria s-a mutat la Sala Polivalentă din Cluj-Napoca, acolo unde gazdele au câștigat Meciul 3. Seria s-a terminat în Meciul 4, când roș-albaștrii au învins pentru prima dată în noua sală din localitatea de pe Someș. Prin urmare CSM CSU Oradea a învins cu scorul general de 3-1 și s-a calificat în finala LNBM.
Va fi al 3-lea duel direct între CSM CSU Oradea și U-BT Cluj-Napoca în playoff-ul Ligii Naționale de baschet masculin. De această dată avantajul terenului propriu va fi de partea clujenilor.
Comentarii comments tags: baschet csm csu oradea istoric lnbm oradea playoff u-bt cluj-napoca Previous Post În atenția suporterilor orădeni care doresc să participe la Cluj-Napoca, la Meciurile 1 și 2 din semifinalele Ligii Naționale de baschet masculin – ediția 2016/17 Baschet 23/05/2017
Next Post Surpriză pentru orădeni: Harlem Globetrotters vine la Arena Antonio Alexe

References: CSM 
	CSM 
 CSM 
 CSM 
 CSM 
 CSM 
 CSM 
 csm